**קול קורא למלגות לסטודנטים**

**לתארים שני או שלישי ומשתלמים לפוסט-דוקטורט המשרתים במילואים באופן פעיל**

**-הקול הקורא מופנה לנשים וגברים כאחד-**

**תוכן עניינים**

[א. כללי: 2](#_Toc140148108)

[ב. מי רשאי להגיש בקשה (תנאי הסף): 2](#_Toc140148109)

[ג. תנאי ביצוע: 3](#_Toc140148110)

[ד. אמות מידה להערכת הבקשות: 3](#_Toc140148111)

[ה. ביצוע התכנית: 3](#_Toc140148112)

[ו. זכויות המשרד: 3](#_Toc140148113)

[ז. שאלות ופניות: 4](#_Toc140148114)

[ח. הגשת הבקשות: 4](#_Toc140148115)

[ט. מועד אחרון להגשת הבקשות: 5](#_Toc140148116)

**קול קורא למלגות לסטודנטים**

**לתארים שני או שלישי ומשתלמים לפוסט-דוקטורט המשרתים במילואים באופן פעיל**

מועד הגשה אחרון למשתלמים (ע"פ סעיף ט.): **20.9.2023** עד השעה 15:00

# כללי:

בהתאם להחלטת ממשלה מס' 620 מיום 11.06.2023, משרד החדשנות, המדע והטכנולוגיה (להלן-**המשרד**), מפרסם בזאת קול קורא **לקבלת בקשות** **למלגות לסטודנטים הלומדים לתארים מתקדמים שני או שלישי ומשתלמים לפוסט-דוקטורט בתחומי מדעי הטבע, ההנדסה ומקצועות הרפואה** ובכך לתרום הן לחיזוק המדע והן לעידוד שירות מילואים פעיל. **גובה המלגה שתוענק 5,000 ₪.**

# מי רשאי להגיש בקשה (תנאי הסף):

מועמד (להלן – **המשתלם**), העומד בכל תנאי הסף שלהלן:

* 1. המשתלם הוא אזרח ישראל, תושב קבע או בעל מעמד עולה (כמוגדר במשרד הפנים).
  2. המוסד בו המועמד לומד הוא מוסד מוכר להשכלה גבוהה בישראל, כמשמעותו בחוק המועצה להשכלה גבוהה, תשי"ח-1958. וכן מכון מחקר בישראל שהוא מלכ"ר, חל"צ, חברה ממשלתית או יחידה ממשלתית (כגון: בתי חולים, מרכזי מחקר ופיתוח אזוריים).

**"מכון מחקר"** משמעו – גוף אשר חלק ניכר מפעילותו קשור לקידום המחקר בחזית הידע העולמי, ברשותו תשתית ציוד לביצוע מחקרים, והחוקרים אשר מועסקים במסגרתו עוסקים בין היתר בפרסום מאמרים מטעמו בעיתונות מדעית בינלאומית ובהצגת עבודות בכנסים מדעיים בינלאומיים. במקרה הצורך, אישור עמידתו של גוף בקריטריונים הנדרשים לצורך הגשת הצעות מחקר למשרד תיבחן על ידי המדען הראשי או מי מטעמו, בהתאם לנתונים שיימסרו למשרד ומידע נוסף ככל שיימצא לנכון.

* 1. למשתלם אישור משרת מילואים פעיל בתוקף ובכלל זה מי ששירתו לפחות 20 ימי שירות מילואים פעיל במהלך 3 שנים או 14 ימים במהלך שנה או שנתיים צמודות למי שטרם מלאו 3 שנים לשחרורם.
  2. למשתלם אישור רשמי המופק מאתר המילואים ובו פירוט כמות ימי המילואים בפועל בשנה האחרונה. נדרשים לפחות 4 ימי מילואים ב12 החודשים האחרונים.
  3. המשתלם היה סטודנט מן המניין בשנת תשפ"ג, לתואר שני או שלישי או משתלם לפוסט-דוקטורט בתחומי מדעי הטבע, ההנדסה ומקצועות הרפואה בלבד.

# תנאי ביצוע:

1. לאחר מועד ההגשה, תישלח למוסד רשימת הבקשות ובהם פרטי המועמדים לצורך אימות הנתונים ואישורם.
2. הגשת בקשה במענה לקול קורא זה מהווה הסכמה של המשתלם להעברת פרטיו למוסד המחקר על מנת לאמת נתונים ולבצע תשלום.
3. המוסדות והמשתלמים הזוכים יתחייבו לפעול בהתאם לקול קורא זה, בהתאם לתנאי הסכם ההתקשרות בין המשרד למוסד המצורף כנספח לקול הקורא וכן בהתאם לנהלי העבודה של המשרד המצורפים כנספח לקול הקורא.
4. המלגה תשולם בפעימה אחת למשתלם באמצעות מוסד הלימודים.
5. המוסד יתחייב להעביר למשתלם את כל הסכום שיוענק לו מטעם המשרד על פי קול קורא זה ולא ינכה או יקזז ממנו סכום כלשהו.

# אמות מידה להערכת הבקשות:

בקשות אשר יימצאו עומדות בתנאי הסף (ראו סעיף ב'), יועברו לשלב ההערכה ויבחנו ע"פ **מספר ימי המילואים בפועל ב-12 החודשים האחרונים בתאריכים 1.8.2022-1.8.2023.**

# ביצוע התכנית:

1. המשרד מעוניין לבחור מספר זוכים עד לגובה התקציב העומד לרשותו, אך ללא כל התחייבות למספר זוכים או להיקף התקציב שיוקדש לתכנית בפועל.
2. על פי הצפי, ההחלטה על הזוכים במלגות תיערך **במהלך הרבעון האחרון של שנת 2023,** בכפוף לזמינות תקציבית לשנת 2023.
3. "קבלת מלגה" פירושה תשלום סכום המלגה **למוסד הלימודים.** המוסד נדרש להעבירה למשתלם במהלך תקופת ביצוע המחקר על פי ההסכם והנהלים.

# זכויות המשרד:

* 1. המשרד רשאי לבטל את הקול הקורא או חלקים ממנו או לפרסם קול קורא חדש ללא מתן הסברים כלשהם למבקשים או לכל גורם אחר וללא הודעה מוקדמת.
  2. המשרד רשאי בכל עת, בהודעה שתפורסם, להקדים או לדחות את המועד האחרון להגשת בקשות ולשנות מועדים ותנאים אחרים הנוגעים לקול הקורא על פי שיקול דעתו.
  3. המשרד רשאי לפנות במהלך הבדיקה וההערכה למבקשת, כדי לקבל הבהרות או להסיר אי-בהירויות, לבקש פרטים נוספים או כל מסמך או מידע אחר הדרושים לדעתו לשם בדיקת הבקשות או קבלת החלטה.
  4. **המשרד שומר לעצמו את הזכות לפסול מציע אשר כלל בהצעתו מידע שקרי או מטעה.**
  5. החלטת הנהלת קרנות המחקר במשרד בעניין זה אינה מחייבת את המשרד להתקשר עם המוסד.
  6. חתימת המוסד על הסכם ההתקשרות וכל המסמכים הנדרשים, מהווים תנאי מוקדם לחתימה על ההסכם מצד המשרד. לא חתם המוסד על ההסכם או לא מילא אחר דרישות אחרות הנגזרות מהזכייה בקול הקורא – רשאי המשרד לבטל את הזכייה. במקרה כזה, יהא המשרד רשאי להכריז על בקשה אחרת כזוכה.
  7. אין באמור לעיל כדי לפגוע בזכויות המשרד לפי חוק חובת המכרזים, התשנ"ב–1992 או תקנותיו או לפי כל דין אחר.
  8. **המשרד לא ידון בבקשות אשר תוגשנה באיחור או שלא בהתאם לתנאים המפורטים בקול קורא זה, ונהלי הקרן.**
  9. **משתלם אינו רשאי להעביר או להמחות את זכויותיו לפי קול קורא זה, כולן או חלקן.**

# שאלות ופניות:

לשאלות ובירורים ניתן לפנות לנציגת המשרד כמפורט להלן:

גב' אלונה כהן, בכתובת: [Alona@most.gov.il](mailto:Alona@most.gov.il)

# הגשת הבקשות:

הגשת הבקשה תיעשה ע"י המשתלם באמצעות הקישור שלהלן:

<https://survey.gov.il/he/Milgot_Miluim>

**להלן רשימת הצרופות הנדרשות במהלך הגשת הבקשה:**

1. צילום תעודת זהות / מסמך המעיד על היות המשתלם אזרח ישראל, תושב קבע או בעל מעמד עולה (כמוגדר במשרד הפנים).
2. אישור לימודים עבור שנת תשפ"ג ובו מופיע אישור כי המבקש לומד באחד מתחומי המדע שנכללו בסעיף ב(5).
3. העתק תעודת משרת מילואים פעיל בתוקף בהתאם לתנאי סעיף ב(3).

אישור רשמי המופק מאתר המילואים ובו פירוט כמות ימי המילואים בפועל ב-12 החודשים האחרונים בתאריכים 1.8.2022-1.8.2023.

1. אישור ניהול חשבון בנק.

# מועד אחרון להגשת הבקשות:

**המועד האחרון להגשת הבקשות על ידי המשתלמים הוא** עד יום **רביעי** , ה- **20.9.2023**, עד השעה 15:00 (להלן-**המועד הקובע**)**. לאחר מועד זה תיסגר המערכת בפני המשתלמים ולא תהיה אפשרות עוד להגיש בקשות.**

**בקשות אשר תגענה באיחור או שלא תוגשנה בהתאם למפורט לעיל, תדחינה על הסף.**

**מסמך זה מנוסח בלשון זכר מטעמי נוחות בלבד. בכל מקום בו הפנייה במסמך מנוסחת בלשון זכר, הכוונה לגברים ולנשים כאחד.**